**Loomevara kommertsialiseerimise uuringu pakkumiste arutelu protokoll**

Kuupäev: 07.04.2025

Toimus laekunud pakkumiste arutelu ja parima pakkumise väljaselgitamine.

Koosolekul osalesid: Märt Kraft, Eve Tang, Karol Rummi, Liina Puu, Mari-Epp Tirkkonen, Arnika Adusoo, Aasa Süld.

Kuuele uuringufirmale edastas PA lähteülesande ja palus esitada pakkumused. Tähtajaks laekus kolm pakkumist järgmistelt ettevõtetelt: Kantar Emor AS, Turu-uuringute AS ja Viilup Uuringud OÜ.

Arutelul vaadati üle laekunud pakkumused ning hinnati nende vastavust lähteülesandele. Hindamisel arvestati järgmist:

- uuringu tegevuskava – 50%
- teenusepakkuja varasem kogemus mõjuanalüüside läbiviimisel – 20%
- teenuse osutamise maksumus – 30%

**1. Turu-uuringute AS**

Uuringu läbiviimise meetodina pakuti fookusgrupi- ja süvaintervjuude kombinatsiooni 20 VKE-ga. Intervjuude läbiviimiseks plaaniti kasutada online-keskkonda (Zoom). Pakkumise tegevuskava vastas suuremas osas lähteülesandele, kuid uuringu ajakava jäi ebamääraseks. Teenusepakkujal on varasem kogemus kvalitatiivsete uuringutega. Esitatud hinnapakkumine oli 12 000 € + käibemaks, mis oli kõrgeim kõigist pakkumistest.

**2. Kantar Emor AS**

Uuringu läbiviimiseks pakuti fookusgrupi intervjuusid (kokku kolm gruppi: kaks gruppi suuruses 5–6 ettevõtet ja üks kuni nelja ettevõttega) ning kaasataks ka intellektuaalomandi konsultant. Intervjuud toimuksid Teamsi keskkonnas. Pakkumise tegevus- ja ajakava oli üksikasjalik ning sisaldas konkreetseid kuupäevi ja tööetappe. Teenusepakkujal on varasem kogemus kvalitatiivsete uuringutega. Pakkumise hind oli 10 280 € + käibemaks.

**3. Viilup Uuringud OÜ**

Pakkumises pakuti süvaintervjuusid 20 VKE-ga Zoomi keskkonnas. Üldjoontes vastas pakkumine lähteülesandele, kuid tööjaotus tellija ja teenusepakkuja vahel erines – näiteks intervjueeritavate leidmisel ja küsimustiku koostamisel eeldati sisendit tellijalt. Ajakava ei olnud pakkumises konkreetselt kuupäevaliselt esitatud. Varasem kogemus sarnaste uuringutega oli tagasihoidlikum ning toetuti alltöövõtjale, kuigi lähteülesandes ei olnud alltöövõtja kaasamine ette nähtud. Hind oli madalaim: 6600 € + käibemaks, lisaks 550 € intervjuudes osalejatele kinkekaartideks (kokkuleppel).

**Kokkuvõte:**

Kõige läbipaistvama ja detailsema tegevus- ja ajakava pakkus AS Kantar Emor.

Varasema kogemuse osas teenuspakkujatel märkimisväärseid eeliseid ei olnud, siiski teenusepakkujad AS Kantar Emor ja AS Turu- uuringud omavad pikaajalisemat ja mahukamat kogemust nii kvantitatiivsete, kui ka kvalitatiivsete uuringute läbiviimisel.

Odavaima hinna pakkus Viilup Uuringud OÜ, kuid nende pakkumise puhul oli mõningaid kitsaskohti tellija ja pakkuja tööjaotuses.

**Arvestades, et Kantar Emor AS-i tegevus- ja ajakava vastas kõige paremini lähteülesande nõuetele, kogemuste osas ei olnud teenusepakkujatel olulisi eeliseid üksteise ees ning hinnapakkumiste vahel ei esinenud ebaproportsionaalseid erinevusi, valiti uuringu läbiviijaks Kantar Emor AS.**

Koostas:

Liina Puu